Je la novjarfesta nokto aperis la vintra (laŭ la nordhemisfera vidpunkto) eldono de la ĉiusezona almanako La Ondo de Esperanto (LOdE, 2022, No314). Ĝi estas rekorde ampleksa – 139-paĝa. Entute, dum 2022 aperis kvar Ondoj kun sume 524 paĝoj (126 + 125 + 134 + 139 paĝoj), kaj ankaŭ ĉi tib sumo estas rekorda (la redakcio ĉiujare promesas 100-120 paĝojn ĉiusezone, do 400-480 paĝojn jare, sed ĉiam disponigas pli multe). Sur la decembraj paĝoj (legeblaj laŭ la normoj “pdf” kaj “ePub”) estas pli ol sesdek tekst(et)oj kaj multaj ilustraĵoj.
#000001
Kiel kutime ĉe la jarŝanĝo, en La Ondo de Esperanto aperas informoj pri la Esperantisto de la Jaro. Ĉi tiun honoran titolon en 2022 ricevis Edmund Grimley Evans. En la sekcio “Temo” oni povas konatiĝi kun la detaloj de ĉi-jara elekto.
#000002
Sur 40 paĝoj de la sekcio “Eventoj” estas trideko da primovadaj artikoloj kaj artikoletoj, interalie, pri multaj Zamenhof-tagaj renkontiĝoj grandaj (ekzemple, en Kaŭno kaj Bjalistoko) kaj “modestaj” (ekzemple, en Berlino kaj Sankt-Peterburgo), pri alitemaj kunvenoj, inkluzive de la plej ampleksa evento de la 2022a jaro organizita de esperantistoj, kaj temas ne pri UK aŭ IJK, sed pri la 16a Moskva Lingva Festivalo kun preskaŭ du mil registritaj vizitintoj. En “Eventoj” oni povas legi ankaŭ pri konferenco de la Akademio de Esperanto, pri la ĉina grupo ekstudinta en Poznano, pri la aŭtunaj KER-ekzamenoj, pri la Esperantaj skribaĵoj sur ambaŭ oficialaj pilkoj de la futbala Mondpokalo 2022 en Kataro, kaj foto de la finalmatĉa pilko ornamas la kovropaĝon.
#000003
La Ondo de Esperanto aperas dumaniere: unue, kiel ĉiutage aktualigata novaĵretejo; due, kiel ampleksa trimonata almanako en kiu estas publikigataj la plej gravaj tekstoj el nia retejo kaj ankaŭ artikoloj, eseoj kaj beletraĵoj, verkitaj kaj tradukitaj speciale por la almanako, kiu konservis la gloran nomon La Ondo de Esperanto. Ankaŭ en 2023 la redakcio pretigos kvar 100-120-paĝajn almanakojn kaj literaturan suplementon.
La novaĵretejo estas libere legebla de ĉiu deziranto, sed la almanakon ricevas nur tiuj, kiuj abonis ĝin.
#000009
La baza abontarifo ne ŝanĝiĝas ekde 2017.
#000010
La Ondo de Esperanto estas abonebla por 2023 ĉe niaj landaj perantoj (preferinda maniero) kaj ĉe nia UEA-konto. Pri la pagmanieroj legu ĉi tie: 
#000013